ປະທານາທິບໍດີ ໄຕ້ຫວັນ ສາບານໂຕ ເຂົ້າຮັບຕໍາແໜ່ງ ສະໄໝທີ 2
ປະທານາທິບໍດີ Ma Yin-jeou ແຫ່ງໄຕ້ຫວັນ ສາບານໂຕເຂົ້າຮັບຕໍາແໜ່ງ ທ່າມການການປະທ້ວງ ຂອງປະຊາຊົນຫຼາຍໝື່ນຄົນ ໃນນະຄອນຫຼວງໄຕເປ.
ປະທານາທິບໍດີ Ma Ying-jeou ແຫ່ງໄຕ້ຫວັນໄດ້ສາບານໂຕເຂົ້າຮັບຕໍາແໜ່ງສະໄໝທີ ສອງຂອງທ່ານໃນວັນອາທິດມື້ນີ້ ຂະນະທີ່ປະຊາຊົນຫຼາຍໝື່ນຄົນ ພາກັນເດີນຂະບວນ ໄປຕາມຖະໜົນຫົນທາງສາຍຕ່າງໆໃນໃຈກາງນະຄອນຫລວງໄຕເປ ເພື່ອປະທ້ວງຕໍ່ ນະໂຍບາຍເສດຖະກິດຂອງທ່ານ ພັກປະຊາທິປັດກ້າວໜ້າ ຊຶ່ງເປັນພັກຝ່າຍຄ້ານໃຫຍ່ ກ່າວວ່າຕົນຄາດວ່າ ຈະມີພວກປະທ້ວງ ຈໍານວນຫຼາຍເຖິງ 1 ແສນຄົນ ພາກັນເດີນຂະບວນຄັດຄ້ານຕໍ່ແຜນການຂອງປະທານາທິບໍ ດີທີ່ຈະຂຶ້ນຄ່າສາທາລະນູປະໂພກ ແລະອະນຸມັດໃຫ້ນໍາເຂົ້າຊີ້ນງົວຈາກສະຫະລັດ ທີ່ມີການ ສີດ ຢາເຄມີໃສ່ນັ້ນ ແຕ່ລາຍງານຂອງສື່ມວນຊົນບອກໂຕເລກພວກໄປຮ່ວມເດີນຂະບວນ ວ່າມີຫຼາຍສິບພັນຄົນ ປະທານາທິບໍດີ Ma ທີ່ຖືກເລືອກຕັ້ງສະໄໝທໍາອິດໃນປີ 2008 ໂດຍເນ້ນນະໂຍບາຍເປັນ ເພື່ອນມິດກັບຈີນແຜ່ນດິນໃຫຍ່ນັ້ນ ໄດ້ເພ່ງເລັງພາລະກິດໃນສະໄໝທໍາອິດຂອງທ່ານ ໃສ່ ການປັບປຸງສາຍພົວພັນດ້ານການທູດແລະການຄ້າກັບຈີນ ໃຫ້ດີຂຶ້ນ ໄຕ້ຫວັນແລະຈີນໄດ້ແຍກກັນມາເປັນສອງປະເທດຕັ້ງແຕ່ປີ 1949 ເວລາພວກກໍາລັງຄອມ ມີວນິດຂອງມື້ລາງປະທານເໝົາເຈີຕຸງ ຂັບໄລ່ພວກຈີນຄະນະຊາດຂອງມື້ລາງທ່ານ Chiang Kai-shek ອອກຈາກແຜ່ນດິນໃຫຍ່ ກຸງປັກກິ່ງໄດ້ສືບຕໍ່ອ້າງວ່າ ໄຕ້ຫວັນເປັນພາກສ່ວນ ນຶ່ງ ຂອງດິນແດນຂອງຕົນຢູ່ຕະຫຼອດມາ ແລະໄດ້ປະຕິຍານວ່າຈະນໍາເກາະໄຕ້ຫວັນທີ່ປົກ ຄອງຕົນເອງນັ້ນ ມາຢູ່ພາຍໃຕ້ການປົກຄອງຂອງຈີນຄືເກົ່າ ໂດຍຈະໃຊ້ກໍາລັງຖ້າຫາກຈໍາ ເປັນນັ້ນ